ขออนุญาตสอบถามคุณค่ะ เนื่องจากหนูทานยาคุมตอนนี้แผงที่2ค่ะ แล้วมีแบบลืมกินบ้าง3-4ครั้ง แต่พอนึกได้ก็กลับมากินค่ะ ไม่เกิน24ชม.แล้วมีเพศสัมพันธ์กับแฟนครั้งแรกประมาณวันที่9ค่ะ และครั้งสุดท้ายวันที่19ค่ะ 2-3วันนี้ตอนกลางคืนมีอาการคลื่นไส้อยากอาเจียน แต่ตอนกลางวันปกติดีค่ะ เคยมีลูกมาแล้ว1คน ไม่ทราบมีโอกาสตั้งท้องไหมคะ ตอนนี้ยังไม่ได้ลองตรวจดูค่ะ รบกวนคุณไข้ข้อสังสัยให้หน่อยนะคะ กังวลมากเลยค่ะ
สวัสดีค่ะ การทานยาคุมกำเนิดนั้น หากทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยายังไม่หมดอายุหรือเสื่อมสภาพ ยาคุมกำเนิดก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1% ส่วนการที่มีการลืมทานยาบางวัน หรือทานในเวลาที่ต่างกันตั้งแต่ 6 ชั่วโมงไป ประสิทธิภาพในการป้องกันการตั้งครรภ์ก็ย่อมลดลง โอกาสในการตั้งครรภ์ก็จะมีมากขึ้นค่ะหากจะทราบว่ามีการตั้งครรภ์หรือไม่ ก็ควรรอดูว่าหลังจากทานยาคุมครบ 28 เม็ด หรือทานครบ 21 เม็ดแล้วเว้นระยะไป 7 วัน มีประจำเดือนมาหรือไม่ หากมีประจำเดือนมา ก็แสดงว่าไม่ได้มีการตั้งครรภ์เกิดขึ้น หากไม่มา ก็ควรตรวจหาการตั้งครรภ์ดูค่ะสำหรับอาการคลื่นไส้ อยากอาเจียน ไม่ได้เป็นอาการเฉพาะสำหรับการตั้งครรภ์ เพราะยังเกิดจากสาเหตุอื่นๆ ได้มากมาย เช่น อาหารเป็นพิษ โรคกระเพาะอาหารอักเสบ ผลข้างเคียงจากการทานอาหารหรือยาต่างๆ การมีความเครียด วิตกกังวล ดังนั้น จึงไม่สามารถวินิจฉัยจากอาการได้นี้ได้ค่ะ